Sestsaadik on Vaindlool käinud mitmed teisedki tähtsad isikud, kuid ajalugu vaikib sellest, kuidas on neil kõigil õnnestunud säilitada pidulik väärikus ja samas toime tulla ulatusliku tiirukolooniaga, kes valge pilvena ranna äärest niipea üles kerkib, kui keegi jala sinnapoole seab. Meremeeste mälestuskivi ise on kah üsna ranna ääres ja selle juures läheb linnukisa vahepeal nii agressiivseks, et parem on kiirelt  minekut teha.